Hengitystieoireisen potilaan virusnäytteiden ottokriteerit Pohteen alueella

**Näytteen tilausnumero:** InRSCoV (8836). Weblabista rastitaan ”kiireellinen näyte”, mikäli potilas otetaan/on osastohoidossa. Lisäksi Minigrip-pussin päälle laitetaan kirkasvärinen tarra (esim. oranssi lääkelisäystarra) ja tarraan teksti KIIRE.

1. Näyte otetaan oireiselta potilaalta:

**a) Jos potilas otetaan sairaalahoitoon**:

* + Hengitystieoireiden vuoksi (yskä, nuha, kuume tai kurkkukipu)
	+ Vanhuksen yleistilan lasku
	+ Poissulkututkimuksena silloin, kun potilaalla on lieviä oireita, mutta vuodeosastolle ottamisen syy on muu

**b)** **Potilaalta, joka sairastuu osastohoidon aikana** hengitystieinfektion oireisiin

**c) Potilaalta, jolle harkittaisiin Paxlovid-hoitoa, jos näytteessä todettaisiin COVID-19**, ks. kriteerit ohjeesta [Paxlovid-lääkehoidon kohdentaminen COVID-19 hoidossa](https://www.ppshp.fi/dokumentit/_layouts/15/WopiFrame.aspx?sourcedoc=%7B3C57C29B-3715-43BA-A926-4AD2BEAFB584%7D&file=PPSHP%20Paxlovid-hoidon%20kohdentaminen.docx&action=default&DefaultItemOpen=1)

**d) Potilaalta, jolle harkittaisiin Tamiflu-hoitoa, jos näytteessä todettaisiin Influenssa**

Tamiflu 75mg x 2 po 5 vrk kannattaa määrätä ainakin seuraaville influenssaa sairastaville potilasryhmille:

* Raskaana olevat
* Vastasynnyttäneet (synnytyksestä alle 1 kk).
* Osastohoitoon/palvelutaloon yms. otettavat potilaat
* Osastohoidossa/palvelutalossa yms. olevat potilaat
* Kotihoitoon ohjattaville hoitavan lääkärin harkinnan perusteella.

**e) Varusmiespalvelusta suorittavilta**, jos Puolustusvoimat ohjaa heidät testiin

**f) Raskaana olevilta ja alle 6 viikkoa sitten synnyttäneiltä vaikeaoireisessa taudinkuvassa (kuume yli 38 tai yli 2vrk:n immobilisaatioon johtava vaikea oireilu, jolloin potilas tarvitsisi Covidin kyseessä ollessa tromboosiprofylaksian)**

Jos potilas on sairastanut COVID/Influenssa/RSV-infektion **edeltävän 2 kk:n** aikana (koti- tai terveydenhuollon testillä todettuna), näyte voi olla positiivinen kyseisen taudin kohdalla, koska testipositiivisuus voi kestää viikkoja sairastetun taudin jälkeen. Näyte kuitenkin otetaan oireiselta potilaalta, koska potilaalla voi olla muu testin havaitsema tauti.

2. Oireettoman henkilön näytteenotto

Oireettomista henkilöistä ei oteta näytteitä kuin alla mainituissa poikkeustapauksissa:­:

* + Tartuntatautilääkärin harkinnan perusteella
	+ Varusmiespalvelusta suorittavat, jos Puolustusvoimat ohjaa heidät testiin

3. Sosiaali- ja terveydenhuollon toimintayksikön epidemiatilanteet (sairaalat, terveyskeskusten vuodeosastot, pitkäaikaishoidon ja hoivan toimintayksiköt)

* Kartoitus ja näytteenotto tartuntataudeista vastaavan lääkärin tai Infektioyksikön ohjeistuksen mukaan